'తొలి రోజు' రికార్డుల పర్వం..
-సెన్సెక్స్‌ 290 పాయింట్ల పరుగు
- ఏడాదిన్నర గరిష్టానికి రూపాయి
ముంబయి : ప్రస్తుత ఆర్థిక సంవత్సరం (2017-18) తొలి సెషన్‌లో దేశీయ స్టాక్‌ మార్కెట్లు పరుగులు పెట్టాయి. అంతర్జాతీయ ద్రవ్య మార్కెట్లో డాలర్‌తో రూపాయి మారకం విలువ ఏడాదిన్నర గరిష్టానికి చేరడం కూడా దేశీయ, అంతర్జాతీయ మదుపర్లలో విశ్వాసా న్ని పెంచింది. మరోవైపు దేశంలో ఆర్థిక సంస్కరణలు జోరందుకోను న్నాయన్న అంచనాల్లో సోమవారం భారీగా కొనుగోళ్లకు మొగ్గు చూపారు. ఈ నేపథ్యంలోనే బీఎస్‌ఇ సెన్సెక్స్‌ 289.72 పాయింట్లు లేదా 0.98 శాతం ర్యాలీతో 29,910కి చేరింది. ఇంట్రా ట్రేడింగ్‌లో ఏకంగా రికార్డు స్థాయిలో 30,024.74 నమోదయ్యింది. మార్చి 2015న మార్కెట్‌ ఈ స్థాయిలో నమోదయ్యింది. ఎన్‌ఎస్‌ఈ నిఫ్టీ 64.1 పాయింట్లు లేదా 0.7శాతం పెరిగి 9,237.85 గరిష్ట స్థాయికి చేరింది. డాలర్‌తో రూపాయి మారకం విలువ 17 పైసలు పుంజుకుని రూ.65.02 వద్ద ముగిసింది. బీఎస్‌ఈలో రంగాల వారిగా క్యాపిటల్‌ గూడ్స్‌ అత్యధికంగా 3.47 శాతం పెరిగింది. వైద్య సూచీ 1.05 శాతం, మౌలిక వసతులు 0.86 శాఇతం, ఆయిల్‌ అండ్‌ గ్యాస్‌ 0.77 శాతం చొప్పున పెరిగాయి. మరోవైపు టెక్‌ సూచీ 0.93 శాతం, ఐటీ 0.86 శాతం చొప్పున తగ్గాయి. సెన్సెక్స్‌-30లో ఎల్‌అండ్‌టీ 5.26 శాతం, డాక్టర్‌ రెడ్డీస్‌ 4.32 శాతం, రిలయన్స్‌ 3.94 శాతం, ఐసీిఐసీఐ బ్యాంకు 3.48 శాతం, గెయిల్‌ 2.28 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. మరోవైపు భారతీ ఎయిర్‌టెల్‌ 2.37 శాతం, విప్రో 1.6 శాతం, ఇన్ఫోసిస్‌ 1.11 శాతం, బజాజ్‌ ఆటో 0.87 శాతం, టీసీఎస్‌ 0.73 శాతం చొప్పున అధిక నష్టాలు చవి చూశాయి.
మీ స్నేహితులకు రికమెండ్ చెయ్యండి